omberuerliken goeden hoedanich die zijn oft met wat name
genoempt mogen wezen die zij opden dach van heden hebben
oft vortaen crigen zullen moghen het zij leene erve oft
eygen den vors godshuyse nade doot van hen beiden en
des lanxst levende van hen ombelet vanden anden kynden
der selver gehuysche oft huen erfgenamen en een yegelex
anders dueghdelijc volgen sal Behoudelijc dat de selve
gehuyssche en de lanxste levende van hen van huen gereeden
goeden zullen mogen mynden en meerden altijt na huer
gelieften Behoudelic oic oft de vors henric en zijnhuys
vruwe vors kynlike noot hadde en dat dat bleke dat zij
in dien gevallt hen metten selven sullen mogen behulpen op
condicie dat de vors brued vrancke zijnen leefdaghe lanck
selven inheffen en opbuen zal half alle de bate renten ende
proffite die nade doot zijnder ouders vanden vors goeden
comen zullen Ende tot desen eynde ende condicien ende
om hier toe te comen sal hem tvoirs godshuys metten vors
brieve mogen behulpen om oic hier af ofs behoefde vast
te stane en voird versekert te zijne mair niet vonder
en dat altijt nochtan den vors brieff onder scepen ter vors
meyninghen sal bliven liggen om dat dair mede buyten
desen niet en zoude worden gewracht cor eisd
Item henric van daelhem cuypere woenen inde craechovestrate
heeft gelooft clause vanden vredebossche woenen te leefdale
xx st tonser liever vruwen daghe natumtlr naestcomen
tamen ass behalven oft de vors henric bynne des tijt can doen
gebliken oft ter wairheit gebringen dat hij sint ter rekeninghe
lestwerff tusschen hen gedaen ts mertensmesse den selven
clause gewracht heeft dat hem dat tafslaghe sal comen
aende zome vors en niet voirder pnt johanin ouderogge
burgingro maii xiii
o